Kolumbiyada 2 mingdan ko‘proq homilador ayol Zika virusi bilan kasallandi, deb xabar bermoqda Kolumbiya milliy sog‘liq institutiga iqtibos keltirgan holda Reuters axborot agentligi. Qayd etilishicha, bu virus homilada mikrotsefaliya – bosh miya chanog‘ining boshqa normal o‘lchamda shakllangan tana a’zolariga nisbatan sezilarli kichrayishini keltirib chiqaradi. Bu kasallik, shuningdek, aqliy zaiflik bilan ham kechadi. Jahon Sog‘liqni saqlash tashkiloti virus bilan 3-4 mln ga yaqin odam kasallanishi mumkinligini aytmoqda.